##

## Smernica č. 52/2021

## o školskom úrade a prenesenom výkone štátnej správy v školstve

Gestorský útvar: sekcia financovania regionálneho školstva ev. č.: 2021/22136:2-A2301

tel.: 02/59374 269

Minister školstva, vedy, výskumu a športu podľa čl. 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky a § 6 ods. 6, § 7 ods. 3, § 9 ods. 6, § 9 ods. 7 a § 10 ods. 8 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon“) vydáva túto smernicu:

### Základné ustanovenia

Táto smernica upravuje

* + 1. postup regionálneho úradu školskej správy (ďalej len „regionálny úrad“) pri potvrdzovaní obce ako školského úradu,
		2. počet financovaných zamestnancov obce a zamestnancov samosprávneho kraja, ktorí odborne zabezpečujú prenesený výkon štátnej správy v oblasti školstva,
		3. postup pri poskytovaní finančných prostriedkov na úhradu nákladov spojených s preneseným výkonom štátnej správy v oblasti školstva podľa § 6 ods. 6 a § 9 ods. 6 zákona,
		4. činnosti zamestnancov obce a zamestnancov samosprávneho kraja, ktorí odborne zabezpečujú prenesený výkon štátnej správy v oblasti školstva.

### Potvrdzovanie obce ako školského úradu

* 1. Obec, ktorá spĺňa podmienky podľa § 7 ods. 1 zákona, písomne požiada regionálny úrad o potvrdenie obce ako školského úradu spravidla do 30. septembra kalendárneho roka predchádzajúcemu kalendárnemu roku zriadenia školského úradu.
	2. K žiadosti o potvrdenie obce ako školského úradu podľa odseku 1 sa prikladajú doklady preukazujúce splnenie
		1. podmienky počtu žiakov a
		2. skutočností podľa § 7 ods. 3 zákona.
	3. Obec, ktorá bude sídlom spoločného obecného úradu zabezpečujúceho činnosti podľa § 7 ods. 2 zákona, písomne požiada regionálny úrad o potvrdenie obce ako školského úradu spravidla do 30. septembra kalendárneho roka predchádzajúcemu kalendárnemu roku zriadenia školského úradu.
	4. V žiadosti o potvrdenie obce ako školského úradu podľa odseku 3 sa uvádza zoznam všetkých obcí, pre ktoré bude spoločný obecný úrad zabezpečovať činnosti a plniť úlohy v oblasti školstva. K žiadosti o potvrdenie obce ako školského úradu podľa odseku 3 sa prikladajú doklady preukazujúce splnenie
1. podmienky počtu žiakov a
2. skutočností podľa § 7 ods. 3 zákona.
	1. Žiadosť podľa odseku 1 posudzuje regionálny úrad, v ktorého územnej pôsobnosti sa obec nachádza. Žiadosť podľa odseku 3 posudzuje regionálny úrad, v ktorého územnej pôsobnosti sa nachádza obec, ktorá je sídlom spoločného obecného úradu.
	2. Ak regionálny úrad zistí, že obec spĺňa podmienky podľa odseku 2 alebo odseku 4, vydá rozhodnutie o potvrdení obce ako školského úradu, inak vydá rozhodnutie o nepotvrdení obce ako školského úradu.
	3. Ak obec prestane spĺňať podmienky podľa § 7 ods. 1, bezodkladne oznámi túto skutočnosť príslušnému regionálnemu úradu.
	4. Ak dôjde k zrušeniu dohody o spoločnom obecnom úrade, obec, ktorá bola školským úradom podľa odseku 3, oznámi túto skutočnosť bezodkladne príslušnému regionálnemu úradu.
	5. Ak regionálny úrad potvrdí podľa odseku 3 ako školské úrady aj obce, ktoré sú v územnej pôsobnosti iného regionálneho úradu, oznámi zoznam týchto obcí príslušnému regionálnemu úradu.

### Počet pracovných miest

(1) Počet pracovných miest, na ktoré štát poskytne obci ako školskému úradu finančné prostriedky, je v závislosti od počtu žiakov v základných školách

1. od 1 000 do 2 399 žiakov, jedno pracovné miesto,
2. od 2 400 do 4 799 žiakov, dve pracovné miesta,
3. od 4 800 do 7 199 žiakov, tri pracovné miesta,
4. od 7 200 do 12 299 žiakov, štyri pracovné miesta,
5. od 12 300 do 17 399 žiakov, päť pracovných miest,
6. od 17 400 do 29 999 žiakov, šesť pracovných miest,
7. od 30 000 žiakov sedem pracovných miest.

(2) Počet pracovných miest, na ktoré štát poskytne samosprávnemu kraju finančné prostriedky, je v závislosti od počtu žiakov v stredných školách

1. od 1 000 do 19 999 žiakov, dve pracovné miesta,
2. od 20 000 do 29 999 žiakov, tri pracovné miesta,
3. od 30 000 do 39 999 žiakov, štyri pracovné miesta,
4. od 40 000 žiakov, päť pracovných miest.

### Poskytovanie finančných prostriedkov

(1) Finančné prostriedky na náklady spojené s preneseným výkonom štátnej správy podľa § 6 ods. 6 a § 9 ods. 6 zákona tvoria

a) platy zamestnancov na príslušný počet pracovných miest,

b) odvody do poistných fondov a

c) finančné prostriedky na činnosť podľa § 6 ods. 5 a ods. 8 písm. a), c) a d) alebo § 9 ods. 5 a ods. 8 písm. a), c) a d) zákona.

(2) Pri určovaní výšky finančných prostriedkov podľa odseku 1 písm. a) na jedno pracovné miesto mesačne sa vychádza z platovej tarify 8. platovej triedy 13. platového stupňa základnej stupnice platových taríf zamestnancov pri výkone práce vo verejnom záujme podľa osobitného predpisu.[[1]](#footnote-1)) K takto určenej výške finančných prostriedkov sa pripočítajú odvody do poistných fondov.

(3) Finančné prostriedky na účel podľa odseku 1 písm. c) sa poskytujú ročne v sume, ktorá je súčinom

a) počtu žiakov v základných školách k 15. septembru predchádzajúceho kalendárneho roka v zriaďovateľskej pôsobnosti obce a sumy 50 centov, ak ide o obec,

b) počtu žiakov v stredných školách k 15. septembru predchádzajúceho kalendárneho roka v zriaďovateľskej pôsobnosti samosprávneho kraja a sumy 50 centov.

(4) Finančné prostriedky podľa odsekov 1 až 3 sa poskytujú len obciam a samosprávnym krajom, ktoré odborne zabezpečujú prenesený výkon štátnej správy v školstve podľa § 6 ods. 6 a § 9 ods. 6 zákona.

(5) Finančné prostriedky zodpovedajúce mesačnému objemu poskytuje regionálny úrad do 20. dňa príslušného mesiaca.

### Činnosti zamestnancov obce a zamestnancov samosprávneho kraja

Činnosti zamestnancov obce a zamestnancov samosprávneho kraja, ktorí odborne zabezpečujú prenesený výkon štátnej správy v oblasti školstva podľa § 6 ods. 5 a § 9 ods. 5 zákona, sú uvedené v prílohách č. 1 a 2.

### Zrušovacie ustanovenie

Zrušuje sa smernica č. 34/2014, ktorou sa určuje postup okresného úradu v sídle kraja pri potvrdzovaní obce ako školského úradu a pri posudzovaní odborného zabezpečenia činnosti obce a samosprávneho kraja ako školských úradov v znení smernice č. 21/2019 a smernice č. 75/2020.

### Účinnosť

Táto smernica nadobúda účinnosť 1. januára 2022.

**minister**

### Prílohy

**Príloha č. 1**: Činnosti zamestnancov obcí ako školských úradov, ktorí odborne zabezpečujú prenesený výkon štátnej správy v oblasti školstva

**Príloha č. 2**: Činnosti zamestnancov samosprávnych krajov, ktorí odborne zabezpečujú prenesený výkon štátnej správy v oblasti školstva

**Príloha č. 1 k smernici č. 52/2021**

**Činnosti zamestnancov obcí ako školských úradov odborne zabezpečujúcich prenesený výkon štátnej správy v oblasti školstva**

(1) Zamestnanci obcí ako školských úradov odborne zabezpečujú činnosti vo veciach rozhodovania riaditeľa základnej školy o

1. prijatí žiaka do základnej školy vrátane žiaka so špeciálnymi výchovno-vzdelávacími potrebami a žiaka s nadaním,
2. odklade začiatku povinnej školskej dochádzky,
3. dodatočnom odložení plnenia povinnej školskej dochádzky žiaka alebo o jeho zaradení do nultého ročníka,
4. ukončení deviateho ročníka žiakovi ôsmeho ročníka vzdelávacieho programu, ktorý dovŕšil 16 rokov, ak je predpoklad úspešného ukončenia najneskôr do konca školského roka, v ktorom dovŕši 17. rok jeho veku,
5. umožnení vzdelávania žiakovi s ťažkým zdravotným postihnutím do konca školského roka, v ktorom dovŕši 18 rokov veku,
6. oslobodení žiaka od povinnosti dochádzať do základnej školy,
7. individuálnom vzdelávaní žiaka,
8. oslobodení žiaka od vzdelávania v jednotlivých vyučovacích predmetoch alebo ich častí,
9. povolení vykonať komisionálnu skúšku žiakovi, vrátane žiaka, ktorý má individuálne vzdelávanie,
10. zrušení povolenia individuálneho vzdelávania žiakovi,
11. povolení plniť povinnú školskú dochádzku mimo územia Slovenskej republiky,
12. povolení vykonať komisionálnu skúšku žiakovi, ktorý vykonáva osobitný spôsob školskej dochádzky v školách mimo územia Slovenskej republiky alebo v školách zriadených iným štátom na území Slovenskej republiky so súhlasom zastupiteľského úradu iného štátu,
13. konaní skúšok na inej škole v Slovenskej republike zo závažných dôvodov, najmä z dôvodu sťaženej dostupnosti ku kmeňovej škole,
14. umožnení štúdia žiakovi podľa individuálneho učebného plánu,
15. určení náhradného termínu na vyskúšanie a klasifikovanie žiaka, ak ho nemožno vyskúšať v riadnom termíne v prvom polroku alebo v druhom polroku,
16. určení termínu opravných skúšok,
17. uložení výchovných opatrení, okrem rozhodovania o udelení pokarhania riaditeľom základnej školy,
18. preradení alebo o vylúčení žiaka zo vzdelávacieho programu pre neplnenie požiadaviek rozumovej, umeleckej, športovej, praktickej prípravy alebo zo zdravotných dôvodov,
19. zmene formy vzdelávania žiaka, u ktorého sa prejavia špeciálne výchovno-vzdelávacie potreby po prijatí do školy,
20. určení príspevku zákonného zástupcu žiaka na čiastočnú úhradu nákladov za starostlivosť poskytovanú žiakovi v škole a v školskom zariadení.

(2) Zamestnanci obce ako školského úradu odborne zabezpečujú činnosti pri výkone kontroly dodržiavania všeobecne záväzných právnych predpisov v oblasti výchovy a vzdelávania a v oblasti školského stravovania, okrem výkonu kontroly, ktorá patrí do vecnej pôsobnosti Štátnej školskej inšpekcie, vo všetkých školách a školských zariadeniach, ktorých je obec zriaďovateľom.

(3) Zamestnanci obce ako školského úradu odborne zabezpečujú činnosti vo veci vydávania organizačných pokynov riaditeľom škôl a školských zariadení, ktorých je obec zriaďovateľom, najmä organizačné pokyny na príslušný školský rok; tieto pokyny musia byť v súlade s právnymi predpismi a s organizačnými pokynmi pre príslušný školský rok vydanými ministerstvom.

(4) Zamestnanci obce ako školského úradu odborne zabezpečujú činnosti vo veciach poskytovania odbornej a poradenskej činnosti školám a školským zariadeniam, ktorých je obec zriaďovateľom najmä v oblastiach

1. riadenia a zabezpečovania výchovno-vzdelávacieho procesu a školského stravovania,
2. ustanovovania a činnosti orgánov školskej samosprávy v základných školách, materských školách, centrách voľného času a v základných umeleckých školách,
3. posudzovanie kvalifikačných predpokladov na výkon pracovnej činnosti pedagogických zamestnancov a odborných zamestnancov, ak ide o riaditeľov škôl a školských zariadení.

(5) Zamestnanci obce ako školského úradu môžu odborne zabezpečovať aj činnosti spojené so zriaďovateľskou pôsobnosťou obcí, najmä pripravovať podklady vo veci zaraďovania a vyraďovania škôl a školských zariadení a zmien v sieti, ak ide o základné školy, vrátane spojených škôl, ktorých organizačnou zložkou je základná škola.

**Príloha č. 2 k smernici č. 52/2021**

**Činnosti zamestnancov samosprávnych krajov odborne zabezpečujúcich prenesený výkon štátnej správy v oblasti školstva**

(1) Zamestnanci samosprávneho kraja odborne zabezpečujú činnosti vo veciach rozhodovania riaditeľa strednej školy o

1. prijatí žiaka na štúdium na strednú školu,
2. preradení žiaka strednej školy, ktorý plní povinnú školskú dochádzku na strednej škole, na spádovú základnú školu,
3. oslobodení žiaka od povinnosti dochádzať do školy,
4. oslobodení žiaka od štúdia v jednotlivých vyučovacích predmetoch alebo ich častí,
5. individuálnom vzdelávaní žiaka,
6. povolení štúdia žiakovi podľa individuálneho učebného plánu,
7. povolení vykonať komisionálnu skúšku žiakovi, ktorý má individuálne vzdelávanie,
8. zrušení povolenia individuálneho vzdelávania žiakovi,
9. povolení vykonať komisionálnu skúšku žiakovi, ktorý vykonáva osobitný spôsob školskej dochádzky v školách mimo územia Slovenskej republiky alebo v školách zriadených iným štátom na území Slovenskej republiky so súhlasom zastupiteľského úradu iného štátu,
10. povolení vzdelávania v školách zriadených iným štátom na území Slovenskej republiky so súhlasom zastupiteľského úradu iného štátu,
11. konaní skúšok na inej škole v Slovenskej republike zo závažných dôvodov, najmä z dôvodu sťaženej dostupnosti ku kmeňovej škole,
12. povolení absolvovať časť štúdia v škole obdobného typu v zahraničí,
13. prerušení štúdia žiakovi,
14. povolení zmeny študijného odboru alebo učebného odboru,
15. povolení štúdia žiakovi na obdobnej škole v zahraničí,
16. povolení žiakovi opakovať ročník,
17. preradení nadaného žiaka do vyššieho ročníka bez absolvovania predchádzajúceho ročníka na základe komisionálnej skúšky,
18. určení náhradného termínu na vyskúšanie a klasifikovanie žiaka, ak ho nemožno vyskúšať v riadnom termíne v prvom polroku alebo v druhom polroku,
19. vykonaní opravnej skúšky žiakovi, ktorý dosiahol neuspokojivé výsledky z najviac dvoch povinných vyučovacích predmetov,
20. povolení vykonať komisionálnu skúšku,
21. uložení výchovných opatrení, okrem rozhodovania o udelení pokarhania riaditeľom školy,
22. prijatí uchádzača na štúdium v externej forme alebo v kombinovanej forme, na nadstavbové a na pomaturitné štúdium,
23. preradení alebo o vylúčení žiaka zo vzdelávacieho programu pre neplnenie požiadaviek rozumovej, umeleckej, športovej, praktickej prípravy alebo zo zdravotných dôvodov,
24. zmene formy vzdelávania žiaka, u ktorého sa prejavia špeciálne výchovno-vzdelávacie potreby po prijatí do školy,
25. znížení alebo odpustení príspevku na čiastočnú úhradu nákladov spojených s ubytovaním v školskom internáte poberateľom dávky v sociálnej núdzi,
26. určení príspevku zákonného zástupcu žiaka na čiastočnú úhradu nákladov za starostlivosť poskytovanú žiakovi v škole a v školskom zariadení,
27. priznaní štipendia.

(2) Zamestnanci samosprávneho kraja odborne zabezpečujú činnosti pri výkone kontroly dodržiavania všeobecne záväzných právnych predpisov v oblasti výchovy a vzdelávania a v oblasti školského stravovania, okrem výkonu kontroly, ktorá patrí do vecnej pôsobnosti Štátnej školskej inšpekcie, vo všetkých školách a v školských zariadeniach, ktorých je samosprávny kraj zriaďovateľom.

(3) Zamestnanci samosprávneho kraja odborne zabezpečujú činnosti vo veci vydávania organizačných pokynov riaditeľom škôl a školských zariadení, ktorých je samosprávny kraj zriaďovateľom, najmä organizačné pokyny na príslušný školský rok. Tieto pokyny musia byť v súlade s platnými právnymi predpismi a organizačnými pokynmi pre príslušný školský rok vydanými ministerstvom.

(4) Zamestnanci samosprávneho kraja odborne zabezpečujú činnosti vo veciach poskytovania odbornej a poradenskej činnosti školám a školským zariadeniam, ktorých je samosprávny kraj zriaďovateľom najmä v oblastiach

1. riadenia a zabezpečovania výchovno-vzdelávacieho procesu a školského stravovania,
2. ustanovovania a činnosti orgánov školskej samosprávy na stredných školách, jazykových školách a v základných umeleckých školách,
3. posudzovanie kvalifikačných predpokladov na výkon pracovnej činnosti pedagogických zamestnancov a odborných zamestnancov, ak ide o riaditeľov škôl a školských zariadení.

 (5) Zamestnanci samosprávneho kraja môžu odborne zabezpečovať aj činnosti spojené so zriaďovateľskou pôsobnosťou samosprávnych krajov, najmä môžu pripravovať podklady vo veciach zaraďovania, vyraďovania a zmien v sieti stredných škôl, vrátane spojených škôl, ktorých organizačnou zložkou je stredná škola.

(6) Zamestnanci samosprávneho kraja odborne zabezpečujú činnosti súvisiace s tvorbou regionálnej stratégie výchovy a vzdelávania v stredných školách v súlade s analýzami a prognózami o vývoji trhu práce a úlohy súvisiace s určovaním počtu tried prvého ročníka v členení na jednotlivé študijné odbory alebo jednotlivé učebné odbory a počtu spoločných tried prvého ročníka v členení na jednotlivé príbuzné študijné odbory alebo jednotlivé príbuzné učebné odbory stredných škôl vo svojej územnej pôsobnosti pre prijímacie konanie v nasledujúcom školskom roku.

**Obsah**

[Smernica č. 52/2021 1](#_Toc90627931)

[o školskom úrade a prenesenom výkone štátnej správy v školstve 1](#_Toc90627932)

[Čl. 1 Základné ustanovenia 1](#_Toc90627933)

[Čl. 2 Potvrdzovanie obce ako školského úradu 1](#_Toc90627934)

[Čl. 3 Počet pracovných miest 2](#_Toc90627935)

[Čl. 4 Poskytovanie finančných prostriedkov 3](#_Toc90627936)

[Čl. 5 Činnosti zamestnancov obce a zamestnancov samosprávneho kraja 3](#_Toc90627937)

[Čl. 6 Zrušovacie ustanovenie 3](#_Toc90627938)

[Čl. 7 Účinnosť 4](#_Toc90627939)

[Prílohy 5](#_Toc90627940)

1. ) § 28 ods. 1 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 474/2008 Z. z. [↑](#footnote-ref-1)